Телевиса Сан Анхел

„Телевиса Сан Анхел“ (на испански: Televisa San Ángel), официално Студиа и лаборатории Сан Анхел АД (на испански: Estudios y Laboratorios San Ángel S.A. de C.V.), е мексиканско филмово и телевизионно студио на ТелевисаУнивисион, основано от компания Телевиса, разположено в град Мексико. В комплекса се намират Центърът за актьорско образование към Телевиса, продуцентската компания и филмов дистрибутор Видеосине (по-рано Телевисине) и Центърът за постпродукция на компанията. Това е най-старият комплекс за производство на филми и телевизионна продукция в Мексико и най-известното студио в Латинска Америка, в което се произвеждат теленовели. През 50-те години на XX в. „Сан Анхел“ е едно от четирите основни филмови студиа заедно със студио „Чурубуско“ (днес – „Чурубуско-Ацтека“, от 1950 г.), студио „Америка“ и студио „Тепеяк“. История „Чурубуско-Ацтека“ и „Телевиса Сан Анхел“ са единствените филмови студиа от златната ера на индустриалната кинематография, оцелели в Мексико. Комплексът „Сан Анхел“ е построен от Хорхе Щал като филмови студиа и през 70-те години е продаден на семейство Аскарага, което продължава да бъде негов собственик чрез мрежата на Телевиса. По ирония на съдбата, Емилио Аскарага Видаурета, който е дядо на настоящия собственик на Телевиса Емилио Аскарага Жан, построява студио „Чурубуско“. Най-старият мексикански филм, заснет в „Сан Анхел“, е Mi campeón от 1952 г. До 1969 г. в студиото са произведени около 60 филма. През 1968 г. от „Сан Анхел“ стартира новият телевизионен канал Независима телевизия на Мексико (на испански: Televisión Independiente de México (TIM). Собствеността върху комплекса премина в ръцете на семейството Аскарага, когато TIM и Телеистема мехикано се обединяват през 1973 г. и създават Телевиса. След като става собственост на Телевиса, „Сан Анхел“ се превръща в лидер в мексиканската продуцентска индустрия. През 1979 г. в комплекса са създадени Телевисине (сега Видеосине), както и Центърът за артистично образование. Първият електронен генератор на символи в Мексико е инсталиран в „Телевиса Сан Анхел“ през 1980 г., който е заменен през 1987 г. с хиронова машина. Когато земетресението от 1985 г. разрушава част от студиата на Телевисентро (днес – Телевиса Чапултепек), две програми, излъчвани от там, En familia con Chabelo и Siempre en Domingo, са преместени за постоянно в „Телевиса Сан Анхел“. Понастоящем много служители, работили в Телевиса Чапултепек до земетресението, работят в „Сан Анхел“. Обекти „Телевиса Сан Анхел“ е разделена на 16 цифрови студиа, известни като „форуми“. От 2010 г. всички те са подходящи за производството на продукции във висока разделителна способност (HD). Всеки форум е с площ от 900 квадратни метра. Центърът за постпродукция е един от най-напредналите в света с цифрова и HD технология и разполага с 10 монтажни зали. Микрофоните, използвани в теленовелите и новинарските предавания, са вид Лавалиер, ръчни и слушалки, като повечето от тях са безжични. В комплекса се записват годишно около 15 теленовели и сериали, а също и по няколко филма. „Телевиса Сан Анхел“ притежава 5 звукозаписни студиа и 3 за миксиране. Телевиса Сан Анхел не разполага с т.нар. „сценографски град“ или „телевизионен град“, както например бразилските компании Rede Globo и RecordTV, поради ограниченото пространство, с което разполага комплексът. Продуцентите смятат, че е по-добре да се направят снимките на места, показващи красотата на Мексико, за да се постигне отличен образ на теленовелите. За повечето теленовели Телевиса наема подвижни станции, къщи и имения, за да се заснемат външните сцени, интериорът на местата е изграден по същия, а понякога по различен начин в студиото „Сан Анхел“. На входа на Сан Анхел се намира площад „Телевиса“, който е посветен на продуценти, режисьори, актьори и други служители, работили изцяло или частично в Телевиса в продължение на поне 30 години. Паметните плочи на този площад са посветени много от служителите. Повечето от тях са известни, включително много актьори, както и някои от гореспоменатите продуценти. Продуценти Тридесет продуценти, които работят с Телевиса в продължение на много години, имат офиси в Сан Анхел. Някои от най-известните продуценти са: Анджели Несма Емилио Лароса Карла Естрада Карлос Морено Кармен Армендарис Лусеро Суарес Педро Ортис де Пинедо (заема мястото на Хорхе Ортис де Пинедо) Роси Окампо Салвадор Мехия Хосе Алберто Кастро Хуан Осорио Тези продуценти са отговорни за много от най-успешните теленовели и програми по мексиканската телевизия. Продукции Филми избрано Se los chupó la bruja (1958), с участието на Вирута и Капулина. A sablazo limpio (1958), с участието на Вирута и Капулина. La Valentina (1966), с участието на Мария Феликс и Еулалио Гонсалес. Теленовели Вж. Списък с теленовелите и сериалите на Телевиса Външни препратки Официален сайт Източници